ศบค.รายงานตัวเลขผู้ป่วยใหม่วันนี้ จำนวน 53 ราย ส่วนใหญ่ตรวจพบแบบเป็นกลุ่มแรงงานต่างด้าว ที่ศูนย์กักกันตัวจังหวัดสงขลา
ศบค.รายงานตัวเลขผู้ป่วยใหม่วันนี้ จำนวน 53 ราย ส่วนใหญ่ตรวจพบแบบเป็นกลุ่มแรงงานต่างด้าว ที่ศูนย์กักกันตัวจังหวัดสงขลา นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวถึงสถานการณ์การแพร่ระบาดของโรคโควิด-19 ว่า วันนี้ (25 เม.ย.63) มีผู้ป่วยเพิ่มขึ้น 53 ราย สะสมรวม 2,907 ราย รักษาหายแล้ว 57 ราย รวม 2,547 ราย ส่วนผู้เสียชีวิต 1 ราย รวม 51 ราย ด้วยภาวะหัวใจล้มเหลว ทั้งนี้การตรวจพบผู้ติดเชื้อที่เพิ่มขึ้น เป็นแรงงงานต่างด้าวทั้งหมด และได้สั่งการสาธารณสุขจังหวัดร่วมกับตรวจคนเข้าเมืองและทีมแพทย์ พยาบาล ลงพื้นที่ไปดูแลคนกลุ่มนี้แล้ว ส่วนกลุ่มผู้ป่วยรายใหม่ที่พบ มีปัจจัยจากสัมผัสใกล้ชิดผู้ป่วยก่อนหน้า 3 ราย  ไปสถานที่ชุมนุม 1 ราย การค้นหาเชิงรุกในยะลา 7 ราย และศูนย์กักกันของด่านที่สงขลา 42 รายสำหรับกลุ่มจังหวัดที่พบผู้ป่วยจำนวนมากยังคงเป็นกลุ่มใกล้เคียงเดิม  ซึ่งสถานการณ์ในภาคเหนือ อยู่ในกลุ่มที่ไม่พบผู้ป่วยรายใหม่ มากกว่า 14 วัน ซึ่งถือเป็นตัวอย่างที่ดี ส่วนในพื้นที่กรุงเทพมหานครและนนทบุรี พบตัวเลขลดลงเช่นกัน ทั้งนี้ยังพบว่ากลุ่มสัมผัสใกล้ชิดผู้ป่วยเริ่มลดน้อยลงในช่วง 2-3 อาทิตย์นี้ ขณะที่สถานบันเทิงและสนามมวย ก็ไม่พบผู้ป่วยแล้ว ส่วนสถานการณ์ทั่วโลกมีผู้ติดเชื้อ 2,830,082 เสียชีวิต 197,246 โดยประเทศที่พบผู้ป่วยสูงสุด คือสหรัฐอเมริกา สเปนและรัสเซีย ส่วนไทยอยู่อันดับที่ 57